మేము క్రమంగా అధిరోహిస్తున్నాం కదలిక అనేది తెలియకుండా. మా క్రింద పెద్ద మేఘాల సముద్రం. కంటికి కనిపించినంత మేరా తెల్లగా మెరిసే తరంగాలు ఒకదానిపైనొకటి ఎంతో స్థిరంగా ఆకర్షణీయంగా ఉన్నాయి. మధ్య మధ్య ఒక చుట్టు తిరిగి మరింతపైకి ఎక్కుతున్నాం. ఈ కాంతివంతమైన మరుగులో మధ్య మధ్య ఖాళీలున్నాయి. బాగా దిగువున పచ్చని భూమి. మా పైన నిర్మలంగా ఉన్న శీతాకాలపు నీలాకాశం, మృదువుగా, అనంతంగా ఉంది. మంచు నిండిన పర్వతశ్రేణి ఉత్తరం నుంచి దక్షిణందాకా పరుచుకుని ఉంది తీక్షణమైన సూర్యకాంతిలో మెరుస్తూ. ఈ పర్వతాలు పధ్నాలుగు వేల ​అడుగుల ఎత్తులో ఉన్నాయి. వాటికన్నా పైకి లేచి ఇంకా ఎక్కుతున్నాం. అది పరిచితమైన శిఖర శ్రేణి. ఎంతో సమీపంగా, నిర్మలంగా ఉన్నాయి. మేం దక్షిణంవైపు దూసుకువెళ్ళాం, చేరవలసిన ఇరవైవేల అడుగుల ఎత్తుకి చేరిన తరవాత.
"ఫలానా అని ఎప్పుడూ తెలుసుకోలేకపోతున్నాను. నా కలలు కూడా అస్పష్టంగానే ఉంటున్నాయి. వాటన్నిటిలోనూ ఉండేది భయమే. స్నేహితులతోనూ, వైద్యులతోనూ ఆ విషయం మాట్లాడాను. వాళ్లు నవ్వేసైనా ఊరుకున్నారు. లేదా, ఏవిధంగానూ సహాయపడనైనా లేదు. అంతా మాయగా ​ఉంది. ఈ భయంకరమైన స్థితినుంచి విముక్తి పొందాలని కోరిక."
అలా అయితే, పైపై సంబంధాలు భయానికి కారణం కానట్లయితే, ఏదో లోలోపలిదై ఉండాలి. అదేమిటో సూచించవచ్చు ఎవరైనా. కాని, దాన్ని మీ అంతట మీరే తెలుసుకోగలిగితే దానికి మరింత విలువ ఉంటుంది. పైపై సంబంధాల గురించి మీరు ఎందువల్ల భయపడటంలేదు? ​"నాకు నా భార్యకీ పరస్పర ప్రేమ ఉంది. తను ఇంకో మగవాడి వైపు చూడాలని కూడా అనుకోదు. నేను పరస్త్రీలవైపు ఆకర్షితుణ్ణి కాను. మేము ఒకరితో ఒకరం పరిపూర్ణతను పొందుతాం. పిల్లలగురించి ఆదుర్దా ఉంటుంది. చెయ్యగలిగిందంతా చేస్తాం. ఆర్దికంగా ఈనాటి గందరగోళంలో వాళ్ళకి ధనరక్షణ ఎవ్వరూ కల్పించలేరు. వాళ్ళకి చేతనైన బాగు వాళ్ళు చేసుకోవాలి. నా ఉద్యోగం సురక్షితంగా ఉంటుంది. కాని నా భార్యకి ఎప్పుడైనా ఏదైనా జరగవచ్చుననే భయం ఉండటం సహజం."
మనం నిరసించటం లేదు. నిర్ణయించటం లేదు. పరిశీలిస్తున్నాం. అంతే. ఇదంతా తెలుసుకోవాలని మీరు నిజంగా అనుకుంటున్నారా? సరే. అయితే తెలుసుకుందాం. ​మీ భార్య లేకపోతే మీరు ఒంటరిగా అయిపోతారు. నిశితంగా చూస్తే మీరు తప్పిపోయినట్లవుతారు. ఆవిడ మీకు అత్యవసరం, కారా? మీ ఆనందం కోసం ఆవిడపైన ఆధారపడుతున్నారు. ఈ ఆధారపడటాన్నే ప్రేమ అంటున్నారు. మీరు ఒంటరిగా ఉండటానికి భయపడుతున్నారు. మీ ఒంటరితనాన్ని కప్పిపుచ్చటానికి ఆవిడ ఎప్పుడూ ఉన్నారు, మీరు ఆవిడకి ఉన్నట్లు. కాని ఆ యథార్థం ఇంకా అలాగే ఉంది, కాదా? ఒంటరితనాన్ని కప్పిపుచ్చుకోవటానికి మనం ఒకరినొకరు ఉపయోగించుకుంటాం. అనేక మార్గాల్లో దాన్నుంచి తప్పించుకుంటాం వివిధ బాంధవ్యరూపాల ద్వారా. అటువంటి ప్రతి బాంధవ్యం ఒక ఆధారం అవుతుంది. సంగీతం నాకు ఆనందాన్నిస్తుంది. కాబట్టి రేడియో వింటాను. అది నానుంచి నన్ను దూరంగా తీసుకుపోతుంది. పుస్తకాలూ, జ్ఞానం కూడా నానుంచి నేను పారిపోయేందుకు ఎంతో వీలైన మార్గాలు. వీటన్నిటి మీదా ఆధారపడతాం.
నిజమే. మూడొంతుల మంది అలాగే తమ్ముతాము తప్పించుకుంటారు. కాని మిమ్మల్ని మీరు తప్పించుకోవటం వల్ల మీరు ఆధారపడుతున్నారు. ఆధారపడటం అంతకంతకు ఎక్కువవుతుంది. పారిపోయే మార్గాలు మరింత అత్యవసరమవుతాయి, ఉన్నస్థితి అంటే ఉండే భయానికి తగినట్లుగా. భార్య, పుస్తకం, రేడియో అత్యంత ముఖ్యంఅవుతాయి. పారిపోయే మార్గాలు అతి ముఖ్యం, అతి విలువైనవి అయిపోతాయి. నన్ను నేను తప్పించుకుపోవటానికి నా భార్యని ఉపయోగించుకుంటాను. అందువల్లనే ఆవిడపై మమత. ఆవిణ్ణి సొంతం చేసుకోవాలి. ఆవిణ్ణి పోగొట్టుకోకూడదు. ఆవిడ కూడా మీ సొంతం అవాలనుకుంటుంది. ఆవిడ కూడా మిమ్మల్ని ఉపయోగించుకుంటున్నారు కనుక. తప్పించుకునే అవసరం ఇద్దరికీ ఉంది. ఒకరినొకరు ఉపయోగించుకుంటున్నారు. ఈ ఉపయోగించుకోవటాన్నే ప్రేమ అంటారు. మీరు ఉన్నట్లుగా మీకిష్టం లేదు. అందుచేత ఉన్నస్థితి నుంచి, అంటే మీ నుంచి మీరు పారిపోతున్నారు. ​"అది స్పష్టమైంది. అందులో ఏదో ఉందని గ్రహిచాను. అది సబబుగానే ఉంది. కాని పారిపోవటం ఎందుకు? దేన్నుంచి పారిపోవటం?"
"అయితే ప్రేమ అంటే ఏమిటి?" ​ప్రేమ ఐక్యం చేసుకోవటం కాదు; ప్రేమించేవారి గురించి ఆలోచన కాదు. ప్రేమ ఉన్నప్పుడు దాన్ని గురించి ఆలోచించరు. అది లేనప్పుడే మీకూ, మీరు ప్రేమించేదానికి మధ్య దూరం ఉన్నప్పుడే దాన్ని గురించి ఆలోచిస్తారు. ప్రత్యక్ష సంపర్కం ఉన్నప్పుడు ఆలోచన ఉండదు. కల్పితరూపం ఉండదు, పోటీపడే జ్ఞాపకం ఉండదు. సంపర్కం తెగిపోయినప్పుడే, ఏ స్థాయిలోనైనా సరే, ఆ ఆలోచనా ప్రక్రియ, ఊహించటం మొదలవుతుంది. ప్రేమ మనస్సుకి చెందినది కాదు. మనస్సు, ఈర్ష్య, పట్టుకుని వ్రేలాడటం, గతాన్ని జ్ఞప్తికి తెచ్చుకోవటం, పోగొట్టుకోవటం, రేపు గురించి తపించటం - వీటి వల్ల దుఃఖం, ఆదుర్దా అనే పొగ సృష్టింపబడుతుంది. ఈ పొగ జ్వాలని అణచివేస్తుంది. పొగ లేనప్పుడు జ్వాల ఉంటుంది. రెండూ ఒకచోట ఉండలేవు. అవి కలిసి ఉంటాయనే ఆలోచన కేవలం ఇచ్ఛ మాత్రమే. ఇచ్ఛ ఆలోచనా రూపమే. ఆలోచన ప్రేమ కాదు.
memu kramangaa adhirohistunnam kadalika anedi teliyakunda. maa krinda pedda meghala samudram. kantiki kanipinchinanta mera tellagaa merise taramgaalu okadaanipainokati entho sthiramgaa aakarshaneeyamgaa unnaayi. madhya madhya oka chuttu tirigi marintapaiki ekkutunnam. ee kaantivantamaina marugulo madhya madhya khalilunnayi. baga diguvuna pachani bhoomi. maa paina nirmalamgaa unna sheethaakaalapu neelaakaasam, mruduvugaa, anantamgaa undi. manchu nindina parvatashreni uttaram nunchi dakshinandaka paruchukuni undi teekshanamaina suuryakaantiloo merustuu. ee parvataalu padhnaalugu vela eadugula ettulo unnaayi. vatikanna paiki lechi inka ekkutunnam. adhi parichitamaina sikhara shreni. entho sameepangaa, nirmalamgaa unnaayi. mem dakshinamvaipu doosukuvellam, cheravalasina iravaivela adugula ettuki cherina taravaata.
"falana ani eppuduu telusukolekapotunna. naa kalalu kuudaa aspashtamgaane untunnaayi. vaatannitiloonuu undedi bhayame. snehitulatoonuu, vaidyulatoonuu aa vishayam matladanu. vaallu navvesaina oorukunnaaru. leda, evidhamgaanuu sahayapadanaina ledu. antaa mayaga kundi. ee bhayankaramaina sthitinunchi vimukti pondaalani korika."
alaa ayithe, paipai sambandhaalu bhayaniki kaaranam kaanatlayithe, edho lolopalidai undaali. ademito suuchimchavachchu evaraina. kaani, daanni mee antata meere telusukogaligite daaniki marinta viluva untundi. paipai sambandhaala gurinchi meeru enduvalla bhayapadatamledu? u"naaku naa bhaaryakee paraspara prema undi. tanu inko magawadi vaipu chuudaalani kuudaa anukodu. nenu parastreelavaipu aakarshitunni kaanu. memu okaritho okaram paripuurnatanu pondutam. pillalagurinchi adurda untundi. cheyyagaligindantaa chestam. aardikamgaa eenaati gandaragolamlo vaallaki dhanarakshana evvaruu kalpinchaleru. vaallaki chetanaina baagu vaallu chesukovali. naa udyogam surakshitamgaa untundi. kaani naa bharyaki eppudaina edaina jaragavachunane bhayam undatam sahajam."
manam nirasinchatam ledu. nirnayinchatam ledu. pariseelistunnaam. anthe. idantaa telusukovalani meeru nijamgaa anukuntunnara? sare. ayithe telusukundam. memi bharya lekapothe meeru ontarigaa ayipotaru. nisitamgaa chuste meeru tappipoyinatlavutaaru. aavida meeku atyavasaram, kara? mee aanandam kosam aavidapaina aadhaarapadutunnaaru. ee aadhaarapadataanne prema antunnaru. meeru ontarigaa undataaniki bhayapadutunnaru. mee ontaritanaanni kappipuchchataaniki aavida eppuduu unnaaru, meeru aavidaki unnatlu. kaani aa yathaartham inka alaage undi, kaadaa? ontaritanaanni kappipuchukovatanika manam okarinokaru upayoginchukuntam. aneka maargaallo daannunchi tappinchukuntam vividha bandhavyaroopala dwara. atuvanti prati bandhavyam oka aadhaaram avutundi. sangeetam naaku aanandaannistundi. kabatti radio vintaanu. adhi naanunchi nannu dooramgaa teesukupotundi. pustakaaluu, ghnaanam kuudaa naanunchi nenu paaripoyenduku entho veelaina maargaalu. veetanniti meeda aadhaarapadataam.
nijame. moodonthula mandi alaage tammutaamu tappinchukuntaaru. kaani mimmalni meeru tappinchukovatam valla meeru aadhaarapadutunnaaru. aadhaarapadatam antakantaku ekkuvavutundi. paripoye maargaalu marinta atyavasaramavutaayi, unnasthiti ante unde bhayaniki taginatlugaa. bharya, pustakam, radio atyanta mukhyamavutaayi. paripoye maargaalu athi mukhyam, athi viluvainavi aipothayi. nannu nenu tappinchukupovataaniki naa bharyani upayoginchukuntaanu. anduvallane aavidapai mamata. aavinni sontam chesukovali. aavinni pogottukokudadu. aavida kuudaa mee sontam avaalanukuntundi. aavida kuudaa mimmalni upayoginchukuntunnara kanuka. tappinchukune avasaram iddarikee undi. okarinokaru upayoginchukuntunnara. ee upayoginchukovataanne prema antaaru. meeru unnatlugaa meekishtam ledu. anducheta unnasthiti nunchi, ante mee nunchi meeru paaripotunnaaru. u"adhi spashtamaindi. andulo edho undani grahichaanu. adhi sababugaane undi. kaani paaripovatam enduku? dennunchi paaripovatam?"
"ayithe prema ante emiti?" kiprema aikyam chesukovatam kaadu; preminchevaari gurinchi aalochana kaadu. prema unnappudu daanni gurinchi aalochincharu. adhi lenappude meekoo, meeru preminchedaaniki madhya dooram unnappude daanni gurinchi aalochistaaru. pratyaksha samparkam unnappudu aalochana undadu. kalpitaroopam undadu, potipade ghnaapakam undadu. samparkam tegipoyinappude, e sthaayiloonainaa sare, aa alochana prakriya, oohinchatam modalavutundi. prema manassuki chendinadi kaadu. manassu, eershya, pattukuni vrelaadatam, gataanni jnaptiki techukovatam, pogottukovatam, repu gurinchi tapinchatam - veeti valla dukkham, adurda ane poga srushtimpabadutundi. ee poga jwaalani anachivestundi. poga lenappudu jwala untundi. rendoo okachota undalevu. avi kalisi untayane aalochana kevalam ichcha matrame. ichcha alochana roopame. aalochana prema kaadu.